b'\n_START_ARTICLE_\nCandida Casa\n_START_PARAGRAPH_\nCandida Casa var navnet p\xc3\xa5 en kirke som ble etablert av den hellige Ninian i Whithorn i Galloway i s\xc3\xb8rlige Skottland p\xc3\xa5 midten av 400-tallet. Navnet er avledet fra latinske casa (\xc2\xabhus\xc2\xbb) og candidus/candida (\xc2\xabskinnende\xc2\xbb eller \xc2\xabglitrende hvitt\xc2\xbb), refererer muligens til den steintypen som ble benyttet for \xc3\xa5 bygge kirken, eller den hvitfarge som ble benyttet for \xc3\xa5 male den._NEWLINE_Kirken vokste raskt til \xc3\xa5 bli et betydelig sted i tidlig middelalder, ble en katedral og et kloster, og forble et senter for pilegrimsreiser til tross for den ustabile politiske regionen. Whithorn og omr\xc3\xa5det rundt gikk fra britonsk til northumbriansk til norr\xc3\xb8n kontroll f\xc3\xb8r den til sist ble gitt tilbake til lokal kontroll en gang ved 1100, og p\xc3\xa5 det tidspunkt var omr\xc3\xa5det en del av konged\xc3\xb8mmet Skottland._NEWLINE_Bisped\xc3\xb8mmet Whithorn ble gjenopprettet p\xc3\xa5 nytt i 1128 og en ny katedral og tilst\xc3\xb8tende nonnekloster ble bygget p\xc3\xa5 stedet._NEWLINE_Omr\xc3\xa5det forfalt i l\xc3\xb8pet av den skotske reformasjonen og tiden etter. F\xc3\xb8rst i 1822 ble konstruksjonen av den n\xc3\xa5v\xc3\xa6rende sognekirken restaurert p\xc3\xa5 stedet som et fokus for religionsdyrkelse, slik som den hadde v\xc3\xa6rt mer enn tusen \xc3\xa5r f\xc3\xb8r den ble grunnlagt.'